Diari Oficial de la Generalitat Valenciana


Sumari del DOGV 4371, del 05-11-2002 (2002/11181)

ACORD de 30 de setembre de 2002, de la Comissió Territorial d'Urbanisme de Castelló, relatiu al Pla Especial per a la Reserva de Sòl Dotacional (Parc de Bombers) en el municipi de Jérica.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4371

Data del DOGV
:   05-11-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/11947


Data del document
:   30-09-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Jérica
    * pla d'urbanisme

ACORD de 30 de setembre de 2002, de la Comissió Territorial d'Urbanisme de Castelló, relatiu al Pla Especial per a la Reserva de Sòl Dotacional (Parc de Bombers) en el municipi de Jérica. [2002/11699]
  
Vist l'expedient relatiu al Pla Especial per a la Reserva de Sòl Dotacional (Parc de Bombers) en el municipi de Jérica, i de conformitat amb els següents:
  
Antecedents
  
Primer
  
El Ple de l'Ajuntament de Jérica, en sessió de 14 de març de 2002, va acordar sotmetre a informació pública el projecte de Pla Especial per a la Reserva de Sòl Dotacional en el sòl no urbanitzable, la qual cosa es va produir per mitjà d'edictes inserits en el DOGV núm. 4.229, de 16 d'abril de 2002, i en el periòdic Mediterráneo de 24 d'abril de 2002, durant el termini d'un mes. Durant el mencionat citat període no es va produir cap al·legació, i es procedix a aprovar provisionalment el document amb data 27 de maig de 2002, i té entrada en est Servici Territorial d'Urbanisme en data 17 de juny de 2002.
  
Segon
  
El projecte consta de memòria i plans d'informació i d'ordenació i ordenança urbanística per a la parcel·la.
  
Tercer
  
L'objecte del pla especial és la creació d'una reserva de sòl dotacional en la parcel·la núm. 187 del polígon 1 de rústica, adjacent a les parcel·les on amb data 20 de desembre de 2001, la Comissió Territorial d'Urbanisme va aprovar el pla especial per a la reserva de terrenys per a la ubicació d'un centre docent en parcel·les contigues dels termes de Jérica i Viver.
  
La superfície de la parcel·la és de 1.866,41 m² i els terrenys en què s'implanta esta nova reserva no canvien de classificació, i es manté en la categoria de sòl no urbanitzable comú.
  
Quart
  
S'han sol·licitat, amb data 18 de juliol de 2002, informes a la Direcció Territorial de la Conselleria de Medi Ambient i a l'Oficina del Pla de Carreteres de la COPUT. El primer d'estos s'ha emés sense assenyalar que siga desfavorable i respecte de l'informe de l'Oficina del Pla de Carreteres de la COPUT, este ha sigut emés en sentit favorable amb data 8 d'agost de 2002, amb els següents condicionants en desenrotllament d'este:
  
?El pla és acceptable, si bé s'haurà de preveure una zona de protecció de 18 m d'amplària entorn de la CV-233, en la qual no s'admetran noves construccions o activitats, així com resoldre adequadament l'accés a l'actuació, que haurà de coordinar-se amb el que correspon al centre educatiu de Viver i Jérica que s'ha d'edificar al costat del de referència.
  
Així mateix, una vegada resolta l'actuació sobre definició de projecte de construcció, haurà de ser informada per l'administració de carreteres titular de la CV-233...-.
  
Fonaments de dret
  
Primer
  
La tramitació del Pla Especial s'acull al que disposa l'article 38 i següents de la Llei 6/94, de 15 de novembre, Reguladora de l'Activitat Urbanística (LRAU).
  
Segon
  
La documentació està completa, segons el que cosa resulta de l'article 24, en relació amb el 27 de la LRAU.
  
Tercer
  
L'article 12.E de la LRAU preveu la possibilitat que puguen formular-se plans especials que en desenrotllament, complement o, inclús, modificació del planejament general, complisquen, entre altres, la funció de crear reserves de sòl dotacional. Segons l'article 24 de la LRAU, estos plans especials es formalitzaran per mitjà dels documents més adequats al seu objecte específic, i s'haurà de redactar amb igual o major detall que el planejament que complementen o modifiquen. D'altra banda, l'article 11 de la LRAU indica que els plans podran preveure i ordenar reserves de sòl dotacional en sòl no urbanitzable.
  
El Pla Especial remés per l'Ajuntament de Jérica es fonamenta en estos preceptes legals, en establir en sòl no urbanitzable una reserva de sòl dotacional, i no es va presentar cap objecció en la seua tramitació, ni en la posterior consulta als organismes sectorials amb competències en la matèria, per la qual cosa no hi ha cap obstacle que qüestione l'aprovació definitiva del document.
  
Quart
  
De conformitat amb el que establixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, en el present cas, el director general d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la proposta a dictamen previ de la Comissió Territorial, dictamen que en el cas de municipis de menys de 50.000 habitants, tindrà directament efectes de resolució d'execució.
  
En virtut de tot el que s'ha exposat anteriorment, la Comissió Territorial d'Urbanisme de Castelló acorda aprovar definitivament el Pla Especial per a la Reserva de Sòl Dotacional en el sòl no urbanitzable de les Normes Subsidiàries de Jérica.
  
Contra el present acord, que no posa fi a la via administrativa, podrà interposar-se recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjuí d'utilitzar qualsevol altre recurs que es considere oportú.